Game of Thrones -sarjan kahdeksas tuotantokausi on fanien mielestä epäonnistunut. Pettyneet katsojat eivät ole tyytyväisiä sarjan juonen käänteisiin ja he vaativat päätöskauden kuvaamista uudelleen, kirjoittavat muun muassa Britannian yleisradioyhtiö BBC (siirryt toiseen palveluun), The Guardian (siirryt toiseen palveluun) ja tv-kanava CNN (siirryt toiseen palveluun).

Fanit ovat koonneet adressin (siirryt toiseen palveluun), jonka allekirjoittajien määrä kasvaa vauhdilla. Perjantaiaamuna allekirjoittajia oli jo yli 700 000. Vetoomuksessa painotetaan, että pätevät käsikirjoittajat toteuttaisivat sarjan uudestaan.

Lue myös:

Onko Game of Thronesin loppu mielestäsi farssi? Nämäkin hittisarjat suututtivat faneja juonenkäänteillään

Allekirjoittajien mukaan käsikirjoittajat David Benioff ja D. B. Weiss ovat todistaneet olevansa epäpäteviä tekemään sarjaa ilman tarvittavaa taustamateriaalia. Tv-sarja perustuu George R.R. Martinin kirjoittamiin fantasiaromaaneihin, mutta hän ei ole ehtinyt kirjoittaa saagan loppua valmiiksi ja tv-käsikirjoittajat ovat siksi olleet sarjan loppumetreillä omillaan.

– Hyvä tarina ei ole hyvä tarina, jos sillä on huono loppu. Tietenkin olemme huolissamme, Benioff kommentoi Entertainment Weeklyssä (siirryt toiseen palveluun) maaliskuussa. (siirryt toiseen palveluun)

Cersei Lannister (Lena Headey) veljensä Jaime Lannisterin (Nikolaj Coster-Waldau) kanssa. HBO Nordic

Lue myös:

Kuka saa Rautavaltaistuimen? Spekulaatiot Game of Thronesin viimeisestä kaudesta käyvät kuumana

Lohikäärmeiden upeaa lentoa, lisää huumoria ja vaikeita ihmissuhteita: Näin maailman media huomioi Game of Thronesin viimeisen kauden alkamisen

Game of Thronesin viimeinen kausi alkaa, faneilta synkkiä ennustuksia: "Kaikki kuolevat, myös lohikäärmeet"